b'\n_START_ARTICLE_\nPoro\xc4\x8dnik Blueberry\n_START_PARAGRAPH_\nBlueberry oziroma Poro\xc4\x8dnik Blueberry je serija francosko-belgijskih stripov v \xc5\xbeanru westerna, izpod belgijskega stripovskega pisca Jean-Michela Charliera in francoskega risarja Jeana "M\xc5\x93biusa" Girauda. Serial spremlja prigode, ki jih na svojih potovanjih po starem divjem zahodu do\xc5\xbeivlja Mike Blueberry. Blueberry je netipi\xc4\x8den westernovski junak; ni pohajkujo\xc4\x8di varuh zakona, ki malopridne\xc5\xbee privede pred roko pravice, tudi ni \xc4\x8deden kavboj, ki\xc2\xa0\xc2\xbbpojezdi v mesto, re\xc5\xa1i ran\xc4\x8d, postane novi \xc5\xa1erif in se poro\xc4\x8di z vzgojiteljico.\xc2\xab V vsaki situaciji predvidi kaj mu je storiti in to tudi naredi. Serial je vzniknil iz izvirnega seriala Fort Navajo iz leta 1963, toda \xc5\xbee po nekaj zgodvah se je lik Blueberryja\xc2\xa0\xc2\xbbosamosvojil\xc2\xab\xc2\xa0v svojem lastnem stripu Blueberry. Danes so tudi starej\xc5\xa1e zgodbe iz seriala Fort Navajo dostopne pod naslovom\xc2\xa0\xc2\xbbBlueberry\xc2\xab. Pojavljajo se tudi opusi z druga\xc4\x8dnimi naslovi kot npr. Mladi Blueberry in \xc5\xa0erif Blueberry (Marshall Blueberry)._NEWLINE_Skozi \xc5\xa1etdeseta leta 20. stoletja je bil Blueberry v Franciji prepoznaven podobno kot so bili v ZDA prepoznavni Avengers ali The Flash.\n_START_SECTION_\nVsebina in glavni liki\n_START_PARAGRAPH_\nSkozi zgodbe spremljamo Michaela Stevena Donovana z vzdevkom Blueberry. Ta vzdevek si je izbral, ko je pobegnil pred svojimi ju\xc5\xbenja\xc5\xa1kimi sovra\xc5\xbeniki (pri \xc4\x8demer je zagledal grm borovnic (angle\xc5\xa1ko: blueberry) in nato pri\xc4\x8del do\xc5\xbeivljati prigode kot poro\xc4\x8dnik v konjenici ZDA kmalu po izbruhu ameri\xc5\xa1ke dr\xc5\xbeavljanske vojne. V mnogih prigodah ga sremlja pijanski namestnik Jimmy McClure, kasneje pa tudi Red Woolley, robati pionir._NEWLINE_Donovan je sin bogatega ju\xc5\xbenja\xc5\xa1kega famarja in je bil na za\xc4\x8detku zaprise\xc5\xbeen rasist. Obto\xc5\xbeen je bil umora, ki ga ni zagre\xc5\xa1il, pri \xc4\x8demer je pobegnil, \xc5\xbeivljenje pa mu je re\xc5\xa1il afro-ameri\xc4\x8dan . Postal je nasprotnik diskriminacije vseh vrst, bojeval se je proti Konfederacijskim silam in posku\xc5\xa1al za\xc5\xa1\xc4\x8dititi pravice indijanskih staroselcev._NEWLINE_Jimmy McClure je stari iskalec zlata in pretirava s pitjem. Je dober poznavalec Indijancev in postane Blueberryjev najbolj\xc5\xa1i prijatelj._NEWLINE_Rde\xc4\x8di vrat (Red Neck) je precej vase zaprt \xc4\x8dlovek in strokovnjak za indijanske zadeve. General Dodge ga je poslal v Fort-Navajo, da bi se sre\xc4\x8dal s poro\xc4\x8dnikom Blueberryjem. Pomagal mu je na ve\xc4\x8d misijah._NEWLINE_Kapetan Finley je nekdanji \xc4\x8dastnik konfederacijske vojske. Namesto predaje je pobegnil v Mehiko, kjer je pusto\xc5\xa1il s svojo tolpo. Leta 1868 je Blueberryju pomagal uni\xc4\x8diti mehi\xc5\xa1ki konvoj z oro\xc5\xbejem, namenjenega Apa\xc4\x8dem, kar je pripomoglo k ponovni vpostavitvi miru. Leta 1869 je zaradi iskanja konfederacijskega zaklada postal Blueberryjev nasprotnik in je padel v spopadu._NEWLINE_Chihuahua Pearl je nekdanja \xc4\x8dlanica pevskega kora. Zapeljal jo je Lopez, upravitelj zapora, z njim se je bila pripravljena poro\xc4\x8diti zaradi denarja. Vendar pa jo je pri\xc4\x8del zanimati konfederacijski zaklad in se je ob\xc4\x8dasno povezala z Blueberryjem. Blueberry se je vanjo kasneje zaljubil, a se ni uspel poro\xc4\x8diti z njo._NEWLINE_Cochise je poglavar plemena Navajo, ki se je leta 1867 lotil spopada z ameri\xc5\xa1ko vojsko. Po pripovedi je pristal na premirje zaradi posredovanja Blueberryja. Leta 1870 je Blueberryja, ki so ga iskali kot izob\xc4\x8denca posvojil, tako da je postal pripadnik plemena Navajo._NEWLINE_General Dodge je Blueberryja vedno podpiral, veliko pa je prispeval k njegovi rehabilitaciji.\n_START_SECTION_\nIzvirniki v franco\xc5\xa1\xc4\x8dini\n_START_PARAGRAPH_\nBlueberry ima korenine v prej\xc5\xa1njih Giraudovih stripih s tematiko westerna kot npr. Frank et Jeremie, ki ga je pri osemnajstih letih narisal za revijo Far West, ali pa Jij\xc3\xa9jev Jerry Spring iz 1961, pri katerem je sodeloval, in ki se je pojavil v franko-belgijski stripovski reviji Spirou. Okrog 1961-1962 je Jean Giraud vpra\xc5\xa1al Jean-Michel Charlierja, \xc4\x8de \xc5\xbeeli napisati besedilo za nov westernovski serial za revijo Pilote. Charlier je najprej odklonil sodelovanje, ker mu \xc5\xbeanr ni bil v\xc5\xa1e\xc4\x8d. Leta 1963 je se je Charlier slu\xc5\xbebeno mudil v opori\xc5\xa1\xc4\x8du Edwards Airforce Base v pu\xc5\xa1\xc4\x8davi Mojave v Kaliforniji. Ob tej prilo\xc5\xbenosti se je spoznal z ameri\xc5\xa1kim zahodom ter se vrnil v Francijo z veliko \xc5\xbeeljo napisati besedilo za westernovski strip. Najprej je zaprosil Jij\xc3\xa9ja, da bi narisal searial, toda Jij\xc3\xa9 je bil prepri\xc4\x8dan, da bi sprejem tak\xc5\xa1ne ponudbe pomenil konflikt interesov, ker je redno objavljal v reviji Spirou, to je v konkuren\xc4\x8dnem stripovskem glasilu. Jij\xc3\xa9 je zaprosil svojega varovanca Girauda, da bi sprejel ponujeno delo. Charlier in Giraud sta nato sodelovala tudi pri ustvarjanju drugega westernovskega stripa z naslovom Jim Cutlass._NEWLINE_Blueberry je prvo objavo do\xc5\xbeivel 31. oktobra 1963 v reviji Pilote. Ta serial je nosil naslov Fort Navajo, v naslednjih izdajah pa je zgodba narasla na 46 strani. V teh epizodah je bil Blueberry , pri katerem je kot navdih za fizi\xc4\x8dni izgled slu\xc5\xbeil francoski igralec Jean-Paul Belmondo, zgolj eden od mnogih protagonistov. Charlier je do imena Blueberry (\xc2\xbbborovnica\xc2\xab) pri\xc5\xa1el v \xc4\x8dasu potovanja po ZDA:\xc2\xa0\xc2\xbbKo sem potoval po Zahodu, mi je dru\xc5\xbebo delal novinarski kolega, ki je bil tako navdu\xc5\xa1en nad borovni\xc4\x8devo marmelado, da sem mu dal vzdevek Blueberry. Ko sem pri\xc4\x8del ustvarjati novi serial in so se pri\xc4\x8deli sestavljati vsi ko\xc5\xa1\xc4\x8dki sestavljanke, sem se odlo\xc4\x8dil ponovno uporabiti vzdevek svojega prijatelja, ker mi je bil v\xc5\xa1e\xc4\x8d in se mi je zdel hecen. [...] Nisem si predstavljal, da se bo Blueberry izkazal za tako priljubljenega, da je na koncu prevzel celoten serial in kasneje smo obti\xc4\x8dali pri tem sme\xc5\xa1nem imenu._NEWLINE_Med letoma 1963 in 1973 so Blueberryjeve zgodbe najprej objavljene v reviji Pilote oziroma Super Pocket Pilote in \xc5\xa1ele nato v albumski izdaji. Po Charlierjevi smrti je Giraud napisal in izrisal pet albumov, od albuma Mister Blueberry do Dust, vse dokler ni leta 2012 umrl tudi sam.\n_START_SECTION_\nPrevodi v druge jezike\n_START_PARAGRAPH_\nSerial je v Evropi pridobil veliko obo\xc5\xbeevalcev in je do\xc5\xbeivel veliko prevodov v ve\xc4\x8d evropskih jezikov, vklju\xc4\x8dno z \xc5\xa1pan\xc5\xa1\xc4\x8dino, portugal\xc5\xa1\xc4\x8dino, italijan\xc5\xa1\xc4\x8dino, nem\xc5\xa1\xc4\x8dino, nizozem\xc5\xa1\xc4\x8dino , \xc5\xa1ved\xc5\xa1\xc4\x8dino, dan\xc5\xa1\xc4\x8dino, norve\xc5\xa1\xc4\x8dino, polj\xc5\xa1\xc4\x8dino, fin\xc5\xa1\xc4\x8dino, srbohrva\xc5\xa1\xc4\x8dino, mad\xc5\xbear\xc5\xa1\xc4\x8dino, gr\xc5\xa1\xc4\x8dino in tur\xc5\xa1\xc4\x8dino. V Politikinem Zabavniku sta bili epizodi Balada o iskanju zaklada (Ballade pour un cercueil) in Rudnik zlatokopov (La mine de l\'allemand perdu) v \xc4\x8drno-beli izvedbi objavljeni tudi v sloven\xc5\xa1\xc4\x8dini._NEWLINE_Izven Evrope je pri\xc5\xa1lo do objave v jeziku Mizo in v indonezij\xc5\xa1\xc4\x8dini . Saga z naslovom Blueberry ima veliko obo\xc5\xbeevalcev Tamil Naduju, kjer je poznan kot\xc2\xa0\xc2\xbbKapetan Tiger\xc2\xab\xc2\xa0(\xe0\xae\x95\xe0\xaf\x87\xe0\xae\xaa\xe0\xaf\x8d\xe0\xae\x9f\xe0\xae\xa9\xe0\xaf\x8d \xe0\xae\x9f\xe0\xaf\x88\xe0\xae\x95\xe0\xae\xb0\xe0\xaf\x8d). Nadaljevanja je tam objavil Prakash Publishers pod lastno oznako "Lion Muthu Comics". Aprila 2015 je bila v tamil\xc5\xa1\xc4\x8dini objavljena eksluzivna zbirateljska izdaja, ki je na 540 straneh ponudila 11 izdaj Blueberryja ter "Arizona Love". To je bila najve\xc4\x8dja stripovska objava v celotni indijski zgodovini striparstv kot tudi ena najve\xc4\x8djih kolekcij Blueberryja na svetu.\n_START_SECTION_\nPrednadaljevanja in nadaljevanja\n_START_PARAGRAPH_\nSerial (Poro\xc4\x8dnik) Blueberry od albuma Fort Navajo do albuma Na kraju poti zajema obdobje med leti 1867-1872. Prednadaljevanja La Jeunesse de Blueberry (\xc2\xbbMladi Blueberry\xc2\xab), ki zajemajo obdobje med leti 1861-1864 kot tudi nadaljevanja Marshal Blueberry (zajema leto 1868) so bila v\xc4\x8dasih oblikovana z drugimi risarji oziroma pisci, najbolj znan pa je William Vance. Serial Mister Blueberry (ki zajema obdobje okrog leta 1881) je v bistvu nadaljevanje Poro\xc4\x8dnika Blueberryja, ustvarjeno s strani Jean-Michela Charlierja in Jeana Girauda in zajema poglavja od Gospoda Blueberryja (Mister Blueberry) do Apa\xc4\x8dev.\n_START_SECTION_\nZapu\xc5\xa1\xc4\x8dina in nagrade\n_START_PARAGRAPH_\nSeriali so do\xc5\xbeiveli \xc5\xa1iroko priznanje v strpovski skupnosti, ko je Giraud prejel \xc5\xa1vedsko nagrado Adamson Award za najbolj\xc5\xa1i mednarodni stripovski serial leta 1979._NEWLINE_Saga Blueberry, ki jo je izdal Epic, je bila leta 1992 pri Harvey Awards nominirana za najbolj\xc5\xa1o izdajo tujih vsebin._NEWLINE_The Blueberry Saga #1: The Confederate Gold, ki ga je objavil Mojo Press, je bil pri Eisner Awards leta 1997 nominiran za najbolj\xc5\xa1o arhivsko kolekcijo. Best Archival Collection for the 1997.\n_START_SECTION_\nPrilagoditve in tr\xc5\xbeenje\n_START_PARAGRAPH_\nLeta 2004 je Blueberry za\xc5\xbeivel tudi na filmskem platnu (ameri\xc5\xa1ki film z naslovom Renegade) v re\xc5\xbeiji Jana Kounena, glavni igralec v tem filmu pa je Vincent Cassel. Mnoge puristi\xc4\x8dne obo\xc5\xbeevalce Blueberryja je film vznevoljil.'